  Майя Бывальцева Удмуртиын коронавирус инфекциен черламъёсты эмъян понна ватсаса 470 койкаос дасязы. Азьвыл арняосын ӵошатыса, али висьыны усемъёслэн лыдзы сокем трослы уг ни ке но йылы, югдур лэчыт возиське. Со сярысь улосвыл кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Стационаръёсын 2 сюрс 223 адями эмъяське. Берло арня ӵоже эмъюртэ интыямъёслэн лыдзы ӧз йылы. Ватсаса 470 койкаос дасямын. Буш койкаослэн лыдзы 12-14 процент котырын возиське Ярослав Семёнов, Удмуртиысь кивалтэтлэн тӧроезНимысьтыз саклык вакцинацилы висъяське. Ярослав Семёновлэн кылъёсызъя, туннэ нуналлы 53 процентэз арлыдоос прививка пуктӥзы. Ужантэм арня дыръя, 30-тӥ коньывуонысен 7-тӥ шуркынмонозь, калыко интыосын, транспортын, вузкаронниосын маскаос нуллон режимез быдэсъянэз чаклалозы. Элькунысь транспортъя но сюрес возёсъя министерстволы но промышленностья но вузкаронъя министерстволы административной эрикрадэз тӥян сярысь протоколъёс гожтыны ужоскетъёс сётыны малпало. Тодэ вайытом, 28-тӥ коньывуонысен Ижкарын операя но балетъя театрлэн юртаз но прививка пуктыны луоз. Тегъёс: Тазалык Ижкар Удмуртия коронавирус ЯрославСемёнов  